Canchanan di Golf na Aruba 


E Prome Cancha di Golf: 


E wega di golf a cuminsa na Aruba door di dos 
ruman, Srs. Warren y Harry Stiehl cu a bin for di 
Tampico den e cuminsamento di 1930. Tur dos 
empleadonan di Lago e tempo ey. 


y Trahando conhuntamente cu Sr. Manuel Viana 
«i nan a adkeri un pida tereno banda di Savaneta y 
i cuminsa cu un cancha di golf di nuebe buraco. 
Un cancha berde di yerba cu tabata cada banda 
di caminda, relata pa Sr. Berend “Tex” 
Schelfhorst den e buki The Lago Legend di Sr. Vic 
2 Lopez, un ex-empleado di Lago cu a biba den 
=S Lago Colony. E tabata situa den un sabana 
3 grandi net pazuid di cas di Deonisio Wever, 
Š pariba di scol Caiquetio, den e bario cu despues 





nan a yama Cura Cabai. Varios di nos hobennan Arubiano a sirbi como “Caddy” pa e 
golfistanan Mericano. 


Sr. Schelfhorst ta conta cu despues di wega di golf nan tabata cana door di Village 
pa Lago Colony. Cu e village aki e ta referi na e casnan di palo di e tempo ey traha 
eybanda mes. Pues e no kiermen e village na San Nicolas. Semper tabata dificil pa 
no stop pa un “par di drink”. Ningun hende e tempo ey mester a paga cash. Bo ta 
firma un papel y bo ta paga un dia despues cu bo cobra salario. E dos barnan cu 
tabata haci esey tabata: Fanny's Bar y Moose Club. E taxinan tabata riba credito y 
ta riba dia di pago e taxistanan tabata bay colecta placa na Dining Hall di Lago. E 
taxinan e tempo ey tabata staciona na un luga di parkeer pariba di Shanghai Bar 
dilanti di e porta mayor di Lago. 


E cancha aki a wordo bandona despues cu uno mas improvisa pariba di dje a wordo 
traha, poco distancia di e refineria. E nobo tabatin un cancha mas largo y mas 
tereno cu esun prome. Golf a continua na e sitio aki te mas o menos 1940. 


Cancha na Bubali: 


Tempo di e refineria di Eagle, e compania a pone tur 
y facilidad pa e empleadonan, manera canchanan di tennis, 
un teatro aire liber, un piscina y tambe un cancha di golf 
den e becindario ambiental. E cancha di golf aki a wordo 
traha pa e talentoso golfista di Australia, Sr. Jack O'Hara, 
ei mas o menos na aña 1937 y tabata wordo usa 
== activamente. E tabata un cancha di sieta buraco pero dos 
= buraco tabata wordo hunga dos biaha. E tabata situa 
unda e veld di Bubali ta actualmente situa. Segun Percy 





è Ja 


Jeandor, e y Sonny Thiel como mucha tabata piki bala pa Srs. Merryweather, 
Pasnich, Every, Vi Henriquez y hopi mas. 


Aruba Golf Club: 





Na aña 1940, cu e cancha di golf a sera na 
Savaneta, Stewart Harrison a bira interesa pa 
establece un cancha di golf na San Nicolas, na 
e parti zuidoost di e isla. Esaki a wordo traha 
na aña 1941, unda ainda e Aruba Golf Club ta 
situa. Stewart tabata e lider den golf, y a logra 
obtene asistencia considerablemente for di 
compania di Lago pa nivela e tereno y 


a construccion, planta yerba, etc. 


HEEE E club aki a produci hopi bon golfista y tabata 


un E cu ET a pone hopi di su fiestanan sea pa su miembronan di gerencia of 
pa empleadonnan di gobierno. Un club hopi social pa su miembronan mes. 


Cancha di Tierra del Sol; 





Cancha Divi Links: 








E cancha di Tierra del Sol na Noord a 
habri oficialmente dia 28 di januari 1995 
y ta un cancha di 18 buraco. E ta e unico 
cancha pa campeonato aki na Aruba. El 
a wordo deseña pa e arkitecto 
mundialmente conoci, Sr. Robert Trent 
Jones Jr. Un bista di lama increibel. 


E cancha di golf na Divi Links, un di 
nuebe buraco, a wordo diseña pa Karl 
Litten y Lorie Viola cu a diseña hopi 
cancha di golf den islanan di Caribe. 
Esaki a habri dia 31 di October 2004. E 
ta un cancha cu bunita panorama. 


Cancha Miniatura di Golf na Arawak: 





i Na ana 1965, un cancha miniatura di golf 


a wordo traha na Arawak Inn na 
Boulevard, Palm Beach. Esaki como un 


ay, atraccion turistico. Ta masha hopi hende 


local y turista tabata bay e luga aki, pa 
refresca y alabes dal un wega di golf. 
Tambe e tabatin un restaurant chikito, 
pero hopi bon. Un luga trankil cu bo por a 
sinta y desfruta di un ambiente rondona di 
mata di coco e tempo ey. 


Cancha Miniatura di Golf na Adventure Golf: 

Na aña 1965, un cancha di golf na 
Adventure Golf and Fun Park a wordo 
traha como un parke miniatura di golf. El 
a wordo sera na aña 2009 hunto cu e 
Black Hog Saloon y Restaurant Alfredo 
pega cu e cancha di golf. Esaki tambe 


i tabata un luga trankilo cu bo por a bay dal 


un drink y come bon cuminda. 


